सरकार को नहीं पता कितने युवाओं को दी नौकरी
विधायकबलवीर वर्मा ने चौपाल क्षेत्र में बिजली की समस्या को उठाया। ऊर्जा मंत्री सुजान सिंह पठानिया ने बताया कि चौपाल क्षेत्र में बिजली संबंधी समस्याओं को दूर करने के लिए विभाग के अधिकारियों को निर्देश जारी कर दिए हैं।
सड़क के लिए मंजूरी का इंतजार
विधायककिशोरी लाल के सवाल पर मुख्यमंत्री वीरभद्र सिंह ने कहा कि होली उतराला सड़क का काम 77 किलोमीटर का काम किया जाना है। इसमें से 26 किलोमीटर का काम हो चुका है, 50 किलोमीटर सड़क निर्माण का काम किया जाना है। यह काम वन मंजूरी मिलने के बाद ही किया जा सकेगा। इसके लिए विभाग की आेर से हर संभव प्रयास किए जा रहे हैं।
आउटसोर्स भी पता नहीं
विधायकजयराम ठाकुर आैर विनोद कुमार के सवाल के जवाब में मुख्यमंत्री वीरभद्र सिंह ने कहा कि आउटसोर्स कर्मचारी कितने हैं, इसकी जानकारी विभागों से जुटाई जा रही है। इन कर्मचारियों के लिए नीति बनाने का प्रस्ताव राज्य सरकार के विचाराधीन है। इस पर काम चल रहा है। इस पर मुख्यमंत्री वीरभद्र सिंह ने कहा कि राज्य सरकार ने जो काम आउटसोर्स किए हैं, उन्हीं कर्मचारियों के लिए नीति विचाराधीन है। जो कर्मचारी केंद्र सरकार के हैं उनके लिए नीति विचाराधीन नहीं है।
आउटसोर्स कर्मचारियों की नीति सरकार के विचाराधीन
भास्कर न्यूज | शिमला
हिमाचलसरकार ने सत्ता मेें आने के बाद अभी तक विभागों में कितनी नियुक्तियां की हैं, सरकार के पास इसकी जानकारी तक नहीं है। विधायक रिखी राम कौंडल के सवाल के जवाब में मुख्यमंत्री वीरभद्र सिंह ने कहा कि इसकी सूचना एकत्रित की जा रही है। अनुपूरक सवाल में विधायक ने पूछा कि क्या इसी सत्र में यह सूचना मुहैया करवा दी जाएगी। इस पर मुख्यमंत्री ने कहा कि इसी सत्र के दौरान जानकारी दी जाएगी। मुख्यमंत्री वीरभद्र सिंह ने विधायक बिक्रम सिंह के सवाल के जवाब में कहा कि डाडासिबा आैर रक्कड़ काॅलेज के निर्माण के लिए पांच पांच करोड़ बजट का प्रावधान कर दिया है। इन दोनों काॅलेजों के निर्माण के लिए भूमि का चयन कर दिया है। शीघ्र ही एक आेर काॅलेज भी दिया जाएगा। इसके लिए मुख्यमंत्री ने विधायक को बधाई भी दी। साथ ही रक्कड़ काॅलेज के लिए दी गई एक लाख रुपए की राशि दूसरे डिविजन को देने की बात पर विभाग की गलती को मानते हुए इसमें सुधार के लिए भी कहा। विधायक ने आरोप लगाया था कि प्राइमरी स्कूल में चल रहे काॅलेज में छात्रों की संख्या 232 हो चुकी है, इसके लिए सरकार को शीघ्र ही दूसरा स्थान तलाश कर छात्रों को राहत देनी चाहिए।
अनभिज्ञता
hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva mag_Deva